ধর্ষণে বিচার না পেয়ে যোগীর বাসভবনের সামনে আত্মহত্যার চেষ্টা

ওয়েবডেস্ক- লখনউ (Lucknow)  মহিলাদের (Woman Secuity) জন্য সবচেয়ে নিরাপদ, এই দাবি করেছিলেন মুখ্যমন্ত্রী যোগী আদিত্যনাথ (Cm Yogi Adityanath) । কিন্তু সেই ‘নিরাপদ’ যোগী রাজ্যেই বার বার মহিলার উপর অত্যাচারের ঘটনা সামনে এসেছে। এবার এক ধর্ষিতা বিচার না পেয়ে মুখ্যমন্ত্রী যোগী আদিত্যনাথের বাসভবনের সামনে গায়ে আগুন ধরিয়ে আত্মহত্যার চেষ্টা (Suicide Attempt) করেন। ঘটনায় শোরগোল পড়ে গিয়েছে। ওই নির্যাতিতার অভিযোগ, ধর্ষণের পরে পুলিশের কাছে গেলেও অভিযোগ নেওয়া হয়নি।

জানা গেছে, দুমাস আগে ওই তরুণীর উপর পাশবিক নির্যাতন চালানো হয়। কিন্তু এখনও অধরা অভিযুক্ত। পুলিশের কাছে গেলেও সেই রকম সহযোগিতা পাচ্ছেন না তিনি। অপরাধী এখনও ঘুরে বেড়াচ্ছে। পুলিশ প্রশাসনের বিরুদ্ধে গাফিলতির অভিযোগ তুলেছেন তিন। বার বার পুলিশের কাছে সহযোগিতা চেয়েও না পেয়ে মুখ্যমন্ত্রী যোগী আদিত্যনাথের বাড়ির সামনে গায়ে আগুন দিয়ে আত্মহত্যার চেষ্টা করেন। তবে মুখ্যমন্ত্রীর বাসভবনের নিরাপত্তা কর্মীরা তাঁকে ধরে ফেলেন।

আরও পড়ুন- ঝাড়খণ্ডে সারান্ডায় বাহিনীর গুলিতে নিহত শীর্ষ মাও নেতা

জানা গেছে, গত ২৪ জুন গাজিয়াবাদের (Ghaziabad) শালিমার গার্ডেন থানা (Shalimar Garden Police Station) এলাকায় একটি ধর্ষণের অভিযোগ দায়ের করেছিলেন নির্যাতিতা। নির্যাতিতার দাবি, তাঁর অভিযোগ নিতে চাননি কর্তব্যরত পুলিশ আধিকারিকরা। এর পর তিনি হাই কোর্টের দ্বারস্থ হন। হাইকোর্টের নির্দেশের ২৫ দিন পর পুলিশ অভিযোগ দায়ের করে। এর পরও অভিযুক্তকে গ্রেফতার করা হয়নি। নির্যাতিতার দাবি, পুলিশের কাছে এ বিষয়ে বার বার বলেও কোনও সহযোগিতা মেলেনি।

তার পরেই সোশ্যাল মিডিয়ায় একটি পোস্ট করে তিনি জানান, যদি পুলিশ অভিযুক্তের বিরুদ্ধে কোনও ব্যবস্থা না নেয়, তাহলে তিনি মুখ্যমন্ত্রীর বাসভবনের সামনে আত্মহত্যা করবেন। সেই ঘটনাই ঘটনা নির্যাতিতা। নিজের শরীরের উপর তরল কিছু ঢেলে আত্মহত্যার চেষ্টা করেন। কিন্তু তার আগেই নিরাপত্তাকর্মীরা নির্যাতিতাকে ধরে ফেলেন। পরে তাঁকে স্থানীয় পুলিশের হাতে তুলে দেওয়া হয়। গাজিয়াবাদের শালিমান গার্ডেন থানার সঙ্গে যোগাযোগ করা হয়। পরে পুলিশ এসে তাঁকে উদ্ধার করে নিয়ে যায়।

দেখুন আরও খবর-