লখিমপুর খেরিতে দুর্ঘটনায় মৃত্যু পাঁচ জনের, শোকজ্ঞাপন যোগীর

ওয়েবডেস্ক- উত্তরপ্রদেশের (UttarPradesh) লখিমপুর খেরিতে (Lakhimpur Kheri)  গিরিজাপুর হাইওয়েতে (Girijapur Highway) সড়ক দুর্ঘটনায় পাঁচজনের মৃত্যু হয়েছে। এই মর্মান্তিক দুর্ঘটনায় পরিবারগুলির প্রতি গভীর সমবেদনা জানিয়েছেন মুখ্যমন্ত্রী যোগী আদিত্যনাথ (Chief Minister Yogi Adityanath) । আহতদের দ্রুত চিকিৎসার নির্দেশ দিয়েছেন যোগী। পুলিশ সূত্রে খবর, বুধবার উত্তর প্রদেশের লখিমপুর খেরি এলাকার ধাখেরওয়া-গিরিজাপুরী মহাসড়কে একটি ভয়াবহ সড়ক দুর্ঘটনা ঘটে। একটি দ্রুতগামী গাড়ি হঠাৎ নিয়ন্ত্রণ হারিয়ে শারদা খালে পড়ে যায়।

ঘটনায় পাঁচজনের মৃত্যু ও একজন গুরুতর আহত হয়েছেন। গাড়িটি করে মঙ্গলবার রাতে একটি বিয়ে বাড়ি থেকে ফিরছিলেন পরিবারের সদস্যরা। দ্রুত ঘটনাস্থলে যায় পুলিশ। স্থানীয় মানুষরাই উদ্ধার কাছে হাত লাগায়। গ্রামের মানুষে সহায়তায় গাড়িটিকে খাল থেকে তোলা হয়। ঘটনায় ঘটনাস্থলেই পাঁচ জনের মৃত্যু হয়েছে। আহতকে উদ্ধার করে সিএইচসি রামিয়া বেহরাদ হাসপাতালে ভর্তি করা হয়েছে।

আরও পড়ুন- দিল্লি বিস্ফোরণ কাণ্ডে এনআইএ-র হাতে গ্রেফতার উমরের আশ্রয়দাতা

উত্তর প্রদেশের মুখ্যমন্ত্রী যোগী আদিত্যনাথ শোকাহত পরিবারের প্রতি গভীর সমবেদনা প্রকাশ করেছেন এবং আহতদের যথাযথ চিকিৎসার নির্দেশ দিয়েছেন। প্রাথমিকভাবে পুলিশের অনুমান, গাড়িটির গতি অত্যন্ত বেশি ছিল, স্পিড ব্রেকারের কাছে এসে সেটি নিয়ন্ত্রণ হারিয়ে ফেলে। এর ফলেই দুর্ঘটনা ঘটে।

গত ২৫ নভেম্বর লখনউতে বান্থরা থানা এলাকার কাছে একটি বাসের সঙ্গে ট্রাকের সংঘর্ষে প্রায় ৮ জন আহত হন। বাসটি সুলতানপুর থেকে ইটাওয়া যাচ্ছিল।

দেখুন আরও খবর-